Ռ. Հ.- Մշակույթին, որի մեջ մտնում են նաեւ «ռաբիսային» և մյուս շոուները, ամեն տարի բյուջե է հաստատվում: Բյուջեի մեջ մշակույթի բաժինը ամենաչնչին տոկոսն է կազմում: Ազգային խորհրդում խոսում-խոսում են եւ ամենավերջում հիշում, որ մշակույթի մասին էլ պետք է խոսեն մի տող: Ես ինչո՞ւ եմ պնդում, որ տգիտությունն է մեր դժբախտությունների հիմքը, որովհետեւ չի գիտակցվում, որ միայն բանակով չի որոշվում երկրի ուժը, որովհետեւ տնտեսությունը չի զարգանա, բանակն էլ երկար ժամանակ չի կարող ուժեղ լինել, եթե մշակույթը հետադիմի: Մշակույթը պետք է ամեն ինչի մեջ մտած, ներհյուսված, ներծծված լինի, քանի որ ամեն ոլորտում այն իր դերն ու նշանակությունն ունի: Եվ, իհարկե, ազգի հոգեբանության եւ վարվեցողության մեջ: